ขอโทษผ่านคำพูด ขอโทษผ่านวิธีการอื่นๆ
ใครๆ ก็พูดคำว่าขอโทษได้ทั้งนั้น แต่ไม่ใช่ทุกคนจะหมายความตามนั้นจริงๆ และทำให้คำขอโทษน่าเชื่อถือด้วยการสอดแทรกทางแก้ปัญหา เผื่อใจไว้ก่อนว่าแฟนสาวของคุณอาจจะคาดหวังให้คุณไตร่ตรองถึงการกระทำหรือคำพูดของคุณ ก่อนที่จะมาขอโทษเธอ ดังนั้น ก่อนที่จะเอ่ยคำขอโทษ คุณต้องหาคำตอบที่ชัดเจนของเรื่องเหล่านี้ให้ได้ก่อน:  ทำไมคุณถึงได้ทำหรือพูดอะไรที่ทำให้เธอรู้สึกไม่ดีก่อนหน้านี้ ลักษณะนิสัยส่วนไหนของคุณที่ส่งผลให้คุณหลุดทำแบบนั้นออกไป คุณตั้งใจว่าจะแก้ไขตัวเองอย่างไรเพื่อที่ไม่ว่าคุณหรือตัวแฟนสาวของคุณจะได้ไม่ต้องมาเจ็บปวดกับเรื่องนี้อีก อย่ามัวแต่อึกอัก งึมงำ หรือพยายามพูดขอโทษด้วยไม่เอ่ยคำว่า “ขอโทษ” ออกไป แฟนของคุณคงอยากได้ยินคำๆ นั้นมากกว่า ดังนั้นเตรียมพูดคำนี้ไว้ก่อนได้เลย บอกเธอว่าคุณอยากจะแก้ไขปัญหาและทำให้ความสัมพันธ์ระหว่างคุณทั้งคู่กลับมาดีดังเดิม อย่าตะคอกหรือพูดข่มเธอ คุณอาจจะทำให้เธอกลัวหรือยิ่งไม่พอใจหนักขึ้นและทำให้เรื่องยิ่งเลวร้ายไปกันใหญ่ได้ หากเธอดูอารมณ์ไม่ดีจริงๆ และไม่อยากจะรับฟังคำขอโทษของคุณตอนนี้ ออกมาก่อน บอกเธอว่าคุณจะโทรหาเธอในอีกวันสองวัน หากคุณได้คิดถึงปัญหาแล้ว (ตามขั้นตอนแรก) คุณก็ควรจะพอคิดได้แล้วว่าคุณได้ทำอะไรผิดไป ทำไมคุณถึงทำแบบนั้น และคุณจะแก้ไขปัญหาอย่างไรในอนาคต  ตัวอย่างเช่น: "ผมรู้ว่าผมมีเรื่องต้องขอโทษคุณ ผมไม่ควรจะโกหกคุณหรือครอบครัวคุณเกี่ยวกับอายุของผม ผมรู้ว่าผมทำผิดไป แต่ผมไม่อยากให้คุณหรือครอบครัวคุณไม่ไว้ใจผมเพียงเพราะผมแก่กว่า ผมให้ความสำคัญกับคุณและครอบครัวคุณมากจริงๆ ผมเลยตั้งใจว่าจะไปขอโทษพวกท่านด้วยตัวเอง ผมเข้าใจหากคุณและพวกท่านยังโมโหผมเพราะเรื่องนี้"  ตัวอย่างเช่น: "ผมไม่ควรจะมองอั้มแบบนั้น ผมรู้ว่าเธอเป็นเพื่อนคุณ และผมจะไม่ทำอะไรที่ทำให้ความสัมพันธ์ของคุณกับผมหรือความสัมพันธ์ของคุณกับเธอสั่นคลอนเด็ดขาด ผมไม่มีข้อแก้ตัวเองสำหรับพฤติกรรมที่ได้ทำไป มีเพียงคำอธิบายเท่านั้น พวกผู้ชายก็แค่ชอบมองผู้หญิง แต่ตอนนี้ผมรู้แล้วว่าเรื่องนี้ทำให้คุณไม่พอใจ ผมจะพยายามอย่างดีที่สุดเพื่อไม่ให้ประวัติศาสตร์ซ้ำรอยอีก"  ตัวอย่างเช่น: "ผมขอโทษที่เรียกคุณแบบนั้น ผมจะไม่ทำแบบนั้นอีกแล้ว การเรียกคุณแบบนั้นทั้งผิดและทำให้คุณเสื่อมเสีย ผมเข้าใจแล้ว ผมไม่ควรจะปล่อยให้เรื่องนี้เกิดขึ้นและไม่ควรจะหลุดปากออกไป ผมเข้าใจว่าคุณอาจจะเปลี่ยนความคิดที่มีต่อผมไปเพราะคำๆ นั้น ดังนั้น ผมจะพยายามทุกวิถีทางเพื่อหาทางกู้ความรู้สึกของคุณให้ได้" ปล่อยให้เธอถามคำถามทุกอย่างที่เธอต้องการคำตอบ และตอบอย่างตรงไปตรงมา  มีสองสามสิ่งที่คุณควรจำไว้ให้ขึ้นใจขณะที่เธอฉะคุณ:  อย่าหันไปโทษเธอ แม้ว่าคุณอาจจะไม่ใช่คนเดียวที่ทำผิด ไม่ใช่เรื่องดีแน่หากคุณหันไปโทษเธอแทน คำขอโทษของคุณจะไม่มีความหมายอะไรเลยหากคุณทำแบบนั้น ปล่อยให้เธอแสดงออกว่าโกรธ ผิดหวัง หรือไม่พอใจแค่ไหน อย่าพยายามโน้มน้าวให้เธอเปลี่ยนความคิด เธอมีสิทธิ์ที่จะคิดแบบนั้นและนั่นจะทำให้เธอรู้สึกดีขึ้นด้วย อย่าพยายามแสดงความรักต่อเธอในตอนนี้เพราะอาจจะยังไม่ถึงเวลา ซึ่งก็แปลว่าอย่าเพิ่งจูบ กอด หรือจับมือเธอ เว้นเสียแต่ว่าเธอเป็นฝ่ายเริ่ม เอ่ยขอโทษเธออีกครั้งสั้นๆ และเดินจากมาหากเธอต้องการอยู่คนเดียว เคารพวิธีการจัดการปัญหาของเธอ บางครั้ง คุณอาจจะต้องขอโทษเธอหลายครั้งกว่าเธอจะยอมเชื่อว่าคุณเสียใจจริงๆ ไม่ใช่เรื่องเลวร้ายอะไร ยิ่งคุณไตร่ตรองและพยายามขอโทษมากเท่าไหร่ก็ยิ่งมีโอกาสที่เธอจะอภัยให้มากเท่านั้น มอบจดหมายให้เธอแบบโรแมนติกๆ หน่อย เช่น ซ่อนไว้ในช่อดอกไม้แสนสวยหรือฝากเพื่อนสนิทของเธอไปให้ก็ได้ จดหมายที่คุณเขียนอาจมีเนื้อหาประมาณนี้ ตัวอย่างเช่น "ผมรู้ดีว่าจดหมายนี้ไม่อาจลบล้างความผิดของผมลงได้ ผมรู้ว่าจดหมายนี้ไม่สามารถถ่ายทอดความรู้สึกทั้งหมดที่ผมมี และสิ่งที่ผมต้องการจะพูดออกมาได้อย่างเต็มที่ แต่สิ่งที่ผมรู้ดีก็คือผมได้ทำพลาดไป ผมไม่สามารถคิดถึงชีวิตที่ไม่มีคุณได้ คุณคือคนที่ผมฝันถึงยามหลับ และคนที่ผมคิดถึงยามตื่นขึ้นมาตอนเช้า คุณคือทุกสิ่งทุกอย่างของผม ผมคงทำอะไรเพื่อลบล้างความผิดไม่ได้ แต่ผมบอกได้เลยว่าทำผมจะไม่ทำผิดซ้ำสอง ผมสัญญาด้วยหัวใจเลยครับ" ระวังด้วยล่ะเพราะสาวๆ บางคนก็ไม่ชอบให้คนอื่นมารับรู้เรื่องความสัมพันธ์ของตัวเอง ใช้วิจารณญาณก่อนที่จะขอโทษเธอต่อหน้าสาธารณชน ลองคิดในแง่นี้ด้วยว่า เธออาจจะรู้สึกว่าคุณกำลังให้คนอื่นช่วยกดดันเพื่อบังคับให้เธออภัยให้คุณ เช่น คนอื่นอาจจะพูดว่า “โอ๊ยตายแล้ว ซาร่าไม่ยอมคืนดีกับเขาได้ยังไงเนี่ย? ดูสิว่าเขาทำดีกับเธอแค่ไหน!” บางทีอาจจะดีกว่าหากคุณเก็บเรื่องราวของคุณสองคนไว้เป็นเรื่องส่วนตัว  ขอโทษเธอต่อหน้าคนอื่นอย่างตรงไปตรงมา. แค่เดินไปหาเธอตอนเธออยู่กับเพื่อน เตรียมคำพูดดีๆ ไว้และเตรียมใจไว้ด้วย มองให้ลึกเข้าไปในตาเธอเมื่อคุณขอโทษและสนใจเพียงแค่เธอคนเดียว หากคุณนึกอยากจะลองขอโทษแบบสร้างสรรค์ ลองทำแฟลชม็อบเพื่อขอโทษเธอดูสิ แต่การทำแฟลชม็อบนั้นต้องใช้แรงกายและเวลาเตรียมตัวเยอะ ดังนั้นต้องให้แน่ใจจริงๆ ก่อนว่าวิธีนี้จะได้ผลแล้วค่อยลงมือทำ สาวๆ รักสามสิ่งนี้จะตาย อย่าลืมเขียนข้อความสั้นๆ แนบให้เธอด้วยล่ะ ดอกไม้หรือช็อกโกแลตที่ไม่มีข้อความขอโทษแนบมาด้วยจะลดความซาบซึ้งลงไปเยอะ จำไว้ว่าคุณต้องการให้เธอซึ้ง! เพลงที่เขียนอาจจะมีเนื้อหาถึงความคิดถึงที่คุณมีต่อใครสักคน การได้ทำผิดพลาดกับใครหรือแค่เพลงเกี่ยวกับความรู้สึกผิดและเสียใจก็ได้ แน่นอนว่าการเลือกเพลงที่มีความหมายต่อคุณทั้งคู่ย่อมเป็นความคิดที่ดี โดยคุณอาจจะลองเปลี่ยนเนื้อเพลงเพื่อให้เข้ากับสถานการณ์ดู อีกทางเลือกหนึ่งคือการมิกซ์เพลงให้เธอ การมิกซ์เพลงนั้นอาจจะพิเศษน้อยกว่าหน่อยแต่หากเลือกได้เหมาะและคิดให้ดี การมิกซ์เพลงก็อาจจะช่วยส่งข้อความที่คุณมีถึงเธอได้ เลือกทั้งเพลงที่คุณรู้จักและเธอชอบและเพลงที่คุณคิดว่าเธออาจจะไม่เคยได้ยินมาก่อนเลยนะ ส่งกลอนไปให้เธอหรืออัดเสียงตัวเองอ่านกลอนให้เธอฟังผ่านเครื่องตอบกลับอัตโนมัติ แสดงให้เห็นว่ากลอนนั้นมาจากใจและทำให้ซึ้งที่สุดเท่าที่ทำได้ โดยอาจจะเป็นอะไรประมาณว่า:
คิดว่าจะขอโทษเธออย่างไรโดยมองลึกลงไปถึงต้นเหตุของปัญหา. เริ่มต้นด้วยการพูดขอโทษอย่างตรงๆ ทื่อๆ ไปเลย “ผมขอโทษ”. หากเธอบอกให้คุณออกไปซะ บอกเธอไปว่าคุณมาขอโทษ. อธิบายสาเหตุของการกระทำของคุณได้เธอฟังอย่างใจเย็น. ให้เวลาเธอได้โต้ตอบคุณบ้าง. บอกเธอว่าคุณจะให้เวลาเธอหากเธอต้องการ. หลังจากคุณลองขอโทษผ่านคำพูดแล้ว ลองใช้วิธีอื่นๆ ประกอบด้วยหากเธอยังไม่อภัยให้คุณ. เขียนจดหมายขอโทษ. ขอโทษต่อหน้าคนอื่นโดยขึ้นอยู่กับว่าแฟนคุณเป็นคนแบบไหน. ส่งดอกไม้ ช็อกโกแลต หรือตุ๊กตาไปที่บ้านหรือที่ทำงานของเธอ. เขียนเพลงขอโทษและโพสต์ลงยูทูป. เขียนกลอนเพื่อขอโทษเธอ.
https://www.wikihow.com/Apologize-to-Your-Girlfriend https://www.wikihow.com/Apologize-to-Your-Girlfriend
Apologizing Through Words Apologizing in Different Ways